Navahoer

Navahoer er en indianerstamme eller et urfolk i USA. Navahoene holder til i grenseområdet mellom de amerikanske statene Arizona, Utah og New Mexico. En stor andel av navahoene bor på navaho-reservatet Navajo Nation i dette området. Reservatet dekker omtrent . Navahostammen er den største urfolksnasjonen i Nord-Amerika og teller mer enn  medlemmer.https://navajotimes.com/news/2011/0711/070711census.php

 Navn 
Opphavet til navnet «navaho» er omdiskutert, og ulike etymologier eksisterer. Enkelte navaho-aktivister fremholder at navnet er gitt dem av andre, og betyr «tyv». Når det staves navajo, beror det på spansk uttale, der j-en uttales som ch i Bach.

På sitt eget språk navajo kaller de seg diné, som betyr «folket» eller «barn av det hellige folket».

 Geografi 
Navajo Nation er USAs største indianerreservat med rundt 300.000 beboere spredd over områder i Arizona, New Mexico og det sørlige Utah. I sin skapelsesberetning er det her navahoene har sitt opphav, det var her de kom opp til jordens overflate fra de andre verdener under jorden. 
 Mest kjent er Monument Valley.

 «Den lange vandring» 
Spanske beretninger fra 1630-tallet opplyser at navahoene dyrket mais, jaktet, byttehandlet med puebloindianerne, og var gode krigere.https://web.archive.org/web/20101230062445/http://www.lmp.ucla.edu/Profile.aspx?menu=004&LangID=4 I 1863 ble Kit Carson satt til å hente inn navahoene til fangenskap ved Fort Sumner i New Mexico. De som motsatte seg dette, fikk avlingene brent, kveget drept og landsbyene ødelagt. I årene 1863-68 ble opp mot 10.000 navahoer tvunget til interneringsleiren Bosque Redondo ved Fort Sumner. Underveis på «den lange vandring» omkom mange. Det var overgrep mot kvinner, og drap på mennene som forsøkte å forsvare sin kone.https://americanindian.si.edu/nk360/navajo/long-walk/long-walk.cshtml Mange døde under interneringen. Det brøt ut en koppeepidemi, og drikkevannet forårsaket sykdom. Maten var utilstrekkelig, og det var ikke nok brensel i området til oppvarming gjennom de iskalde vintrene. For navahoene var dette hweeldi (= lidelsens sted).

Klager over de forferdelige forholdene fikk general Sherman og hans fredskommisjon til å undersøke saken. Han avgjorde at rapportene var riktige, og tilbød navaho-lederne å få dekket utgiftene ved en forflytning til områder i Oklahoma. De avslo dette og ba i stedet for om å få dra hjem. Forhandlinger mellom navaho-lederne og fredskommisjonen resulterte i traktaten av 1. juni 1868https://www.smithsonianmag.com/blogs/national-museum-american-indian/2018/02/22/treaty-that-reversed-a-removal-navajo-treaty-1868-goes-on-view/ som lot dem dra tilbake til hjemlandet, i dag kjent som Navajo Nation.http://nmhistoricsites.org/bosque-redondo/history

Andre verdenskrig
mini|Kongressens gullmedalje til "Navajo Code Talkers"
Navajo-språket er komplisert for utenforstående. Under andre verdenskrig ble navajoer hentet til det amerikanske forsvaret for å utvikle et hemmelig kodespråk til radiobruk i kampene i Stillehavet. 

"Navajo Code Talkers" hadde avgjørende betydning for amerikansk militær historie. De brukte sitt eget språk til å utvikle militær kode. For eksempel kunne ordet for skillpadde bety en tank. I 1942 ble det gjort forsøk der marine-offiserer laget meldinger som  en navaho sendte muntlig til en annen navaho som oversatte meldingen tilbake til engelsk fortere enn noen annen kryptografisk teknikk kunne prestere. General Vogel anbefalte derfor at de skulle tas inn i USMC program for talt kode. 

Navajoene gjennomgikk grunnleggende trening på "rekruttskole" i San Diego før de ble sendt til trening i felt-kode. Etter opplæring i USA ble de sendt til Stillehavsflåten. Fiendens styrker lærte seg aldri å forstå navajo-språket. Marine Corps. University, NAVAJO CODE TALKERS IN WORLD WAR II, USMC History Division, 2006.

Navahoene som deltok var avgjørende for amerikansk seier i flere slag. Flere tiår seinere fikk de sin annerkjennelse fra Kongressen. www.gilderlehrman.org Etter krigen fikk navajoene beskjed om å ikke røpe noe om hva de hadde deltatt i. Det kunne bli bruk for "Navajo Code Talkers" i nye konflikter. Ikke før i 1968 ble opplysningene om "Navajo Code Talkers" avgradert og de medvirkende kunne snakke om hva de hadde vært med på. Det tok enda lang tid før de fikk en offisiell annerkjennelse for sin innsats. I 2000 ba president Clinton om at Kongressens gullmedalje ble tildelt de 29 navajoene som laget kodespråket. I 2001 ble medaljene delt ut av president Bush og da var bare fire av de 29 fremdeles i live. allthatsinteresting.com

 Se også 
Sandmaleri

 Referanser 

 Eksterne lenker 


Kategori:Urfolk i USA
Kategori:Urfolk i Arizona
Kategori:Urfolk i Utah
Kategori:Urfolk i New Mexico
Kategori:Indianerstammer
Kategori:Nordamerikanske indianerstammer